สถานีศูนย์วัฒนธรรมแห่งประเทศไทย

สถานีศูนย์วัฒนธรรมแห่งประเทศไทย (Thailand Cultural Centre Station, รหัส BL19 (สายสีน้ำเงิน), OR14 (สายสีส้ม)) หรือสถานีศูนย์วัฒนธรรมฯ เป็นสถานีรถไฟฟ้าใต้ดิน ในเส้นทางรถไฟฟ้ามหานคร 2 สาย คือสายเฉลิมรัชมงคล (สายสีน้ำเงิน) และสายสีส้ม ตั้งอยู่ที่ถนนรัชดาภิเษก ในพื้นที่เขตห้วยขวางและเขตดินแดง กรุงเทพมหานคร ตั้งอยู่ในย่านธุรกิจ ศูนย์การค้า ที่พักอาศัย และอยู่ใกล้สถานที่สำคัญด้านศิลปวัฒนธรรม เช่นศูนย์วัฒนธรรมแห่งประเทศไทย นอกจากนี้ยังทำหน้าที่เป็นชุมทางรถไฟฟ้าในทิศทางจากสถานีห้วยขวางขึ้นบนระดับพื้นดิน เข้าสู่ศูนย์ซ่อมบำรุงรถไฟฟ้าห้วยขวาง
== ที่ตั้ง ==
พื้นที่สายสีน้ำเงินตั้งอยู่ใต้ถนนรัชดาภิเษก บริเวณด้านหน้าศูนย์การค้าเอสพลานาด รัชดาภิเษก ไปจนถึงอาคารอาร์เอส ทาวเวอร์ ในพื้นที่แขวงดินแดง เขตดินแดง และแขวงห้วยขวาง เขตห้วยขวาง ส่วนพื้นที่สายสีส้มตั้งอยู่ใต้ถนนรัชดาภิเษกในแนวตั้งฉากกับสายสีน้ำเงิน ในพื้นที่แขวงห้วยขวาง เขตห้วยขวาง กรุงเทพมหานคร
ก่อนหน้าที่จะมีการก่อสร้างโครงการรถไฟฟ้ามหานคร สถานีแห่งนี้ได้ใช้ชื่อว่า "สถานีเทียมร่วมมิตร" ตามชื่อทางแยกและถนนที่ตัดถนนรัชดาภิเษกบริเวณที่ตั้งสถานี แต่ได้เปลี่ยนมาใช้ชื่อ "สถานีศูนย์วัฒนธรรมแห่งประเทศไทย" ในภายหลัง เพราะที่ตั้งสถานีห่างจากศูนย์วัฒนธรรมแห่งประเทศไทยเพียง 200 เมตรเท่านั้น แต่ในความเป็นจริงแล้วไม่มีถนนเข้าสู่ศูนย์วัฒนธรรมแห่งประเทศไทยโดยตรง ผู้โดยสารเมื่อขึ้นจากสถานีจะต้องเดินอ้อมไปยังแยกเทียมร่วมมิตรและเดินมาตามถนนวัฒนธรรม รวมระยะทางกว่า 600 เมตรจากทางเข้า-ออกสถานีหมายเลข 1 จึงไม่สะดวกเท่าที่ควร และผู้โดยสารส่วนมากจำเป็นต้องใช้บริการรถรับจ้างเข้าสู่อาคารศูนย์วัฒนธรรมแห่งประเทศไทย ต่อมาในการก่อสร้างรถไฟฟ้าสายสีส้ม ได้มีการกำหนดทางขึ้นลงเพิ่มเติมอีก 2 จุด รวมเป็น 6 ทางออก เพื่อเปิดทางให้สามารถเข้าถึงศูนย์วัฒนธรรมแห่งประเทศไทยได้ง่ายขึ้น
== แผนผังสถานี ==
{|table border=0 cellspacing=0 cellpadding=3
| style = "border-bottom:solid 1px gray;" rowspan=1 valign=top|Gระดับถนน
| style = "border-bottom:solid 1px gray;" valign=top|-
| style = "border-bottom:solid 1px gray;" valign=top|ป้ายรถประจำทาง, ศูนย์วัฒนธรรมแห่งประเทศไทยอาคารจอดแล้วจร, เอสพลานาด รัชดาภิเษก,
|-
| style = "border-bottom:solid 1px gray;" rowspan=1 valign=top|B1ชั้นขายบัตรโดยสาร
| style = "border-bottom:solid 1px gray;" valign=top|ชั้นขายบัตรโดยสาร
| style = "border-bottom:solid 1px gray;" valign=top|ห้องขายบัตรโดยสาร, เครื่องขายบัตรโดยสาร
|-
|style="border-bottom:solid 1px gray;" rowspan=5 valign=top|B2ชั้น Interchange Hall สายสีส้ม(ยังไม่เปิดใช้งาน)
|-
|style="border-top:solid 1px gray;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาด้านข้าง, ประตูรถจะเปิดทางด้านซ้าย
|-
|style="border-bottom:solid 1px gray;"|ชานชาลา 1
|style="border-bottom:solid 1px gray;"| มุ่งหน้า สถานีแยกร่มเกล้า
|-
|ชานชาลา 2
| มุ่งหน้า สถานีบางขุนนนท์
|-
|style="border-top:solid 2px black;border-right:solid 2px black;border-left:solid 2px black;border-bottom:solid 1px gray;" colspan=2|ชานชาลาด้านข้าง, ประตูรถจะเปิดทางด้านซ้าย
|-
| style = "border-bottom:solid 1px gray;" rowspan=3 valign=top|B3ชานชาลารถไฟฟ้าสายสีน้ำเงิน
| style = "border-bottom:solid 1px gray;"|ชานชาลา 2
| style = "border-bottom:solid 1px gray;"| มุ่งหน้า  (ผ่าน )
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาเกาะกลาง, ประตูรถจะเปิดทางด้านขวา
|-
| style = "border-bottom:solid 1px gray;"|ชานชาลา 1
| style = "border-bottom:solid 1px gray;"| มุ่งหน้า 
|}
== รายละเอียดของสถานี ==



==== สีสัญลักษณ์ของสถานี ====
ใช้สีน้ำเงินตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีเชื่อมต่อกับรถไฟฟ้าสายสีส้ม 
==== รูปแบบของสถานี ====
เป็นสถานีใต้ดิน กว้าง 27 เมตร ยาว 358 เมตร ระดับชานชาลาอยู่ลึก 20 เมตรจากผิวดิน เป็นชานชาลาเกาะกลาง (Station with Central Platform)
==== ความโดดเด่นของโครงสร้างสถานี ====
เป็นสถานีที่ยาวที่สุดถึง 358 เมตร เพราะเป็นสถานีชุมทางไปสู่ศูนย์ซ่อมบำรุง จึงได้เพิ่มความยาวรางรถไฟฟ้าเพื่อเพิ่มรัศมีวงเลี้ยวไปยังศูนย์ซ่อมบำรุง
==== ทางเข้า-ออก ====
1 ศูนย์วัฒนธรรมแห่งประเทศไทย, สามแยกเทียมร่วมมิตร
2 ซอยรัชดาภิเษก 8, อาคารจอดแล้วจร, อาคารทรูทาวเวอร์
3 เอสพลานาด รัชดาภิเษก, สำนักงานใหญ่ตลาดหลักทรัพย์แห่งประเทศไทย, อาคารเอไอเอ แคปิตอล เซ็นเตอร์, สถานทูตเอกอัครราชทูตสาธารณรัฐประชาชนจีนประจำประเทศไทย, ซอยรัชดาภิเษก 5
4 อาคารอาร์เอสทาวเวอร์, อาคารไทยประกันชีวิต, จ็อดด์แฟร์ รัชดาภิเษก, สำนักงานใหญ่พร็อพเพอร์ตี้ เพอร์เฟค, บิ๊กซี รัชดาภิเษก, เดอะสตรีท รัชดา
5 ถนนรัชดาภิเษก ฝั่งตรงข้ามเอสพลานาด รัชดาภิเษก (ยังไม่เปิดใช้งาน)
6 บริษัท อสมท จำกัด (มหาชน), กระทรวงวัฒนธรรม, ศูนย์วัฒนธรรมแห่งประเทศไทย (ยังไม่เปิดใช้งาน)
==== การจัดพื้นที่ในตัวสถานี ====
แบ่งเป็น 4 ชั้น ประกอบด้วย
1 ชั้นออกบัตรโดยสาร
2 ชั้นชานชาลา สำหรับรถไฟฟ้ามหานคร สายสีส้ม
3 ชั้นชานชาลา สำหรับรถไฟฟ้ามหานครสายสีน้ำเงิน
== สิ่งอำนวยความสะดวก ==
พื้นที่จอดรถ 2 จุด ได้แก่อาคารจอดแล้วจร ความจุ 200 คัน และลานจอดรถ 30 คัน
ลิฟท์สำหรับผู้พิการ ทางเข้า-ออกหมายเลข 1 (ศูนย์วัฒนธรรมแห่งประเทศไทย)
== ศูนย์การค้าภายในสถานี ==
ภายในสถานีศูนย์วัฒนธรรมแห่งประเทศไทย ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี เปิดให้บริการ 19 เมษายน 2560
== เวลาให้บริการ ==
== รถโดยสารประจำทาง ==
ถนนรัชดาภิเษก สาย 73 136 137 179 185 206 514 517
== สถานที่สำคัญใกล้เคียง ==

โรงละครเมืองไทย รัชดาลัยเธียเตอร์ (ภายในศูนย์การค้า ดิ เอสพละนาด)
กระทรวงวัฒนธรรม
* สำนักงานปลัดกระทรวงวัฒนธรรม
* กรมส่งเสริมวัฒนธรรม
* กรมการศาสนา
* สำนักงานศิลปวัฒนธรรมร่วมสมัย
* ศูนย์วัฒนธรรมแห่งประเทศไทย
* หอศิลป์แห่งชาติ รัชดาภิเษก
องค์การขนส่งมวลชนกรุงเทพ
สถานเอกอัครราชทูตสาธารณรัฐเกาหลีประจำประเทศไทย (สถานทูตเกาหลีใต้)
สถานเอกอัครราชทูตสาธารณรัฐประชาชนจีนประจำประเทศไทย
=== ศูนย์การค้าและอาคารสำนักงาน ===
บิ๊กซี เอ็กซ์ตร้า สาขารัชดาภิเษก
เอสพลานาด รัชดาภิเษก
บริษัท ไทยประกันชีวิต จำกัด (มหาชน) สำนักงานใหญ่
อาคารอาร์เอสทาวเวอร์
อาคารทรู ทาวเวอร์
ตลาดนัด THE ONE RATCHADA
อาคารเอไอเอ แคปิตอล เซ็นเตอร์ (สำนักงานใหญ่ เอไอเอ ประเทศไทย)
อาคารที่ทำการตลาดหลักทรัพย์แห่งประเทศไทย
เดอะ สตรีท รัชดา
อาคารซีดับเบิ้ลยูทาวเวอร์ (อาคารไซเบอร์เวิลด์ ทาวเวอร์ในอดีต)
== เหตุการณ์สำคัญในอดีต ==
เมื่อวันที่ 17 มกราคม พ.ศ. 2548 เวลา 09.30 น. ได้เกิดอุบัติเหตุรถไฟฟ้าเปล่าจากศูนย์ซ่อมบำรุงถอยมาชนขบวนรถไฟฟ้าอีกขบวนซึ่งมีผู้โดยสารกว่า 700 คนและกำลังจอดรับส่งผู้โดยสารภายในสถานีศูนย์วัฒนธรรมแห่งประเทศไทย ปลายทางสถานีหัวลำโพง ทำให้มีผู้บาดเจ็บกว่า 100 คน แต่ไม่มีผู้เสียชีวิต
สาเหตุเกิดจากรถไฟฟ้าขบวนหนึ่งเสียบริเวณทางโค้ง (เป็นบริเวณที่สับราง) ก่อนถึงทางลาดขึ้นสู่ระดับพื้นดินเข้าสู่ศูนย์ซ่อมบำรุง ทางศูนย์ซ่อมบำรุงได้ส่งรถไฟฟ้าอีกขบวนหนึ่งมาช่วยลากรถขึ้นจากอุโมงค์ แต่เนื่องจากรถเสียอยู่บริเวณที่สับรางจึงไม่สามารถลากรถได้ ทางศูนย์ฯ จึงสั่งให้พนักงานขับรถไฟฟ้าปล่อยเบรกลมออกเพื่อให้รถเคลื่อนที่พ้นออกไปจากบริเวณที่สับราง แต่ปรากฏว่าตัวรถได้ไหลกลับลงไปในอุโมงค์มุ่งหน้าสู่สถานีศูนย์วัฒนธรรมแห่งประเทศไทย ในขณะเดียวกันกับที่มีรถไฟฟ้าอีกขบวนหนึ่งมุ่งหน้าสถานีพระราม 9 ได้จอดรับผู้โดยสารอยู่ในสถานี ทำให้รถไฟฟ้าที่มีผู้โดยสารถูกรถไฟฟ้าที่เสียดังกล่าวไหลมาชนและมีผู้บาดเจ็บหลายราย หลังจากเหตุการณ์นั้นทางบริษัท รถไฟฟ้ากรุงเทพ จำกัด (มหาชน) (BMCL) ได้ออกคำสั่งให้หยุดบริการเดินรถไฟฟ้าเป็นเวลา 2 สัปดาห์ เพื่อซ่อมแซมขบวนรถไฟฟ้าและชานชาลาที่เกิดเหตุ
== การเชื่อมต่อระบบรถไฟฟ้าในอนาคต ==
ในอนาคตสถานีศูนย์วัฒนธรรมแห่งประเทศไทยจะเป็นสถานีที่เชื่อมต่อโดยตรงกับรถไฟฟ้ามหานคร สายสีส้ม ซึ่งขณะนี้ได้สร้างชั้นชานชาลารองรับไว้แล้ว
== อ้างอิง ==
== แหล่งข้อมูลอื่น ==
แผนที่จากเว็บไซต์บีอีเอ็ม 
สิ่งก่อสร้างตั้งแต่ พ.ศ. 2547
ศูนย์วัฒนธรรม
ศูนย์วัฒนธรรม
ศูนย์วัฒนธรรม
ศูนย์วัฒนธรรม